钦定古今图书集成/明伦汇编/官常典/第622卷 > 《冬日送凉州刺史》李洞
## 钦定古今图书集成/明伦汇编/官常典/第622卷 > 《冬日送凉州刺史》李洞

宠饯西门外，双旌出汉陵。未辞金殿日，已梦雪山灯。
地远终峰尽，天寒朔气凝。新年行已到，旧典听难胜。
吏扫盘雕影，人遮散马乘。移军驼驮角，下塞掾河冰。
猎近昆仑兽，吟招碛石僧。重输《右藏》实，方见左车能。
兵聚边风急，城宽夜月澄。连营烟火岭，望诏几回登。